
Grozījumi likumā "Par aviāciju" 
Izdarīt likumā "Par aviāciju" (Latvijas Republikas Saeimas un Ministru Kabineta Ziņotājs, 1994, 22. nr.; 1997, 13., 23. nr.; 1998, 15., 23. nr.; 1999, 23. nr.; 2002, 12. nr.; 2003, 15. nr.; 2004, 7., 10., 20. nr.; 2005, 10., 15. nr.; 2006, 1., 12., 24. nr.; 2007, 10., 14. nr.; 2008, 9. nr.; 2009, 6., 17. nr.; Latvijas Vēstnesis, 2009, 196. nr.; 2010, 166. nr.; 2011, 99. nr.; 2013, 69. nr.; 2014, 70., 204. nr.; 2016, 123. nr.; 2017, 242. nr.; 2018, 210. nr.; 2019, 132., 235. nr., 2020, 240.A, 241.A nr.; 2022, 204. nr.) šādus grozījumus:
1. Papildināt sadaļu "Likumā lietotie termini" pēc termina "Aviācijas nelaimes gadījums" ar terminu "Bezpilota gaisa kuģu sistēmu ģeogrāfiskā zona" šādā redakcijā:
· 
· "Bezpilota gaisa kuģu sistēmu ģeogrāfiskā zona — bezpilota gaisa kuģu sistēmu ģeogrāfiskā  zona (turpmāk — ģeogrāfiskā zona) Komisijas 2019. gada 24. maija īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk — regula Nr.  2019/947) 2. panta 4. punkta izpratnē."
2. 6. pantā:
papildināt septītās daļas 1.1 punktu pēc vārdiem "tiek izmantoti Valsts robežsardzes vajadzībām" ar vārdiem "ģeogrāfiskajās zonās";
papildināt septītās daļas 2. punktu pēc vārdiem "civilās aviācijas" ar vārdiem "un bezpilota gaisa kuģu";
izslēgt devīto daļu.
3. Papildināt 117.1 pantu ar ceturto daļu šādā redakcijā:
"Bezpilota gaisa kuģu personālam ir aizliegts atteikties no izelpas gaisa pārbaudes vai, ja šādu pārbaudi nav iespējams veikt, medicīniskās pārbaudes alkohola koncentrācijas noteikšanai vai medicīniskās pārbaudes narkotisko, psihotropo, toksisko vai citu apreibinošo vielu ietekmes noteikšanai."
4. Izteikt 117.5 pantu šādā redakcijā:
"117.5 pants. Bezpilota gaisa kuģu jomas reģistrs
Civilās aviācijas aģentūra izveido, uztur un pilnveido bezpilota gaisa kuģu jomas reģistru. Reģistrā ietver informāciju par:
1) bezpilota gaisa kuģu sistēmu ekspluatantiem;
2) bezpilota gaisa kuģiem, kuri tiek izmantoti lidojumiem atvērtajā un specifiskajā kategorijā;
3) bezpilota gaisa kuģiem, kuri pakļauti sertificēšanai regulas Nr. 2019/947 14. panta izpratnē;
4) tālvadības pilotiem;
5) gaisa kuģu modeļu klubiem un apvienībām;
6) Civilās aviācijas aģentūras atzītajām struktūrām bezpilota gaisa kuģu jomā;
7) bezpilota gaisa kuģu sistēmu ģeogrāfiskajām zonām;
8) bezpilota gaisa kuģu lidojumu pieteikumiem un saskaņojumiem bezpilota gaisa kuģu sistēmu ģeogrāfiskajās zonās, kas nav "U-space" pakalpojums Komisijas 2021. gada 22. aprīļa īstenošanas regulas (ES) 2021/664 par "U-space" tiesisko regulējumu 10. panta izpratnē.

Bezpilota gaisa kuģu sistēmu ekspluatantam, tālvadības pilotam, gaisa kuģu modeļu klubam vai apvienībai, Civilās aviācijas aģentūras atzītajai struktūrai bezpilota gaisa kuģu jomā un bezpilota gaisa kuģu sistēmu ģeogrāfiskās zonas ierosinātājam ir pienākums sniegt un atjaunot bezpilota gaisa kuģu jomas reģistrā ietverto informāciju.

Ministru kabinets nosaka:
1) bezpilota gaisa kuģu jomas reģistra izveidošanas, uzturēšanas, pieejamības, savietojamības un darbības prasības;
2) kārtību, kādā šā panta otrajā daļā minētie subjekti sniedz un atjauno bezpilota gaisa kuģu jomas reģistrā ietverto informāciju;
3) kārtību, kādā sniedz un atjauno informāciju par bezpilota gaisa kuģiem, kuri pakļauti sertificēšanai;
4) kārtību, kādā bezpilota gaisa kuģu jomas reģistrā saglabā informāciju par bezpilota gaisa kuģu sistēmu ģeogrāfiskajām zonām;
5) kārtību, kādā bezpilota gaisa kuģu jomas reģistrā saglabā informāciju par bezpilota gaisa kuģu lidojumu pieteikumiem un saskaņojumiem bezpilota gaisa kuģu sistēmu ģeogrāfiskajās zonās, kas nav "U-space" pakalpojums Komisijas 2021. gada 22. aprīļa īstenošanas regulas (ES) 2021/664 par "U-space" tiesisko regulējumu 10. panta izpratnē;
6) kārtību, kādā no bezpilota gaisa kuģu jomas reģistra tiek izslēgta šā panta pirmajā daļā norādītā informācija."
5. Papildināt 117.6 pantu ar ceturto, piekto, sesto un septīto daļu šādā redakcijā:
"Lai atvieglotu, ierobežotu vai aizliegtu bezpilota gaisa kuģu lidojumu saskaņā ar regulas Nr.  2019/947 15. panta 1. un 2. punktu un informētu par lidojumu drošuma un aviācijas drošības riskiem gaisa telpā, kā arī sabiedriskās kārtības un drošības riskiem, izveido ģeogrāfiskās zonas.
Lēmumu par ģeogrāfiskās zonas noteikšanu pieņem Civilās aviācijas aģentūra. Lēmumu par ģeogrāfiskās zonas noteikšanu ārkārtas vai neatliekamā gadījumā pieņem:
1) lidojumu drošuma un aviācijas drošības nodrošināšanai — Civilās aviācijas aģentūra;
2) sabiedriskās kārtības un drošības nodrošināšanai — Valsts policija;
3) aviācijas meklēšanas un glābšanas nodrošināšanai — Aviācijas meklēšanas un glābšanas koordinācijas centrs.
Ģeogrāfiskās zonas aptver:
1) aizliegumu veikt lidojumu — bezpilota gaisa kuģu lidojumi ir aizliegti un neparedz lidojumu saskaņošanas kārtību vai lidojumu veikšanu, izņemot gadījumus, kad  ģeogrāfiskās zonas ierosinātājs ir norādījis izņēmumus, uz kuriem šis aizliegums netiek attiecināts;
2) lidojumu ierobežojumus, kas aptver nepieciešamību:
a) saskaņot lidojuma izpildi,               
b) informēt par lidojuma izpildi,
c) ievērot bezpilota gaisa kuģu sistēmu tehniskās prasības atbilstoši regulai  Nr. 2019/947 un Komisijas 2019. gada 12. marta deleģētajai regulai (ES) 2019/945 par bezpilota gaisa kuģu sistēmām un trešo valstu bezpilota gaisa kuģu sistēmu ekspluatantiem,
d) ievērot tālvadības pilotu kompetences prasības (lidojumu izpilde ir atļauta tālvadības pilotiem ar atbilstošu kvalifikāciju regulas Nr. 2019/947 izpratnē),
e) ievērot bezpilota gaisa kuģu sistēmu ekspluatācijas prasības atbilstoši  regulai Nr. 2019/947;
3) atvieglojumus lidojumu veikšanai — nepiemērot vienu vai vairākas atvērtai ekspluatācijas kategorijai piemērojamās prasības;
4) informēšanu — sniegt informāciju par iespējamiem gaisa un zemes riskiem, nenosakot papildu aizliegumus vai ierobežojumus bezpilota gaisa kuģu lidojumiem.
Ģeogrāfiskajās zonās, kas paredz lidojuma aizliegumu vai ierobežojumu, var noteikt šādas prasības:
1) lidojuma aizliegumu;
2) pienākumu saskaņot lidojumu;
3) pienākumu informēt par lidojuma izpildi;
4) tehniskās prasības bezpilota gaisa kuģim (sistēmu klases, attālinātās identifikācijas sistēmas vai citi automātiskie signāla devēji, vietzinīguma sistēma, maksimālās pacelšanās masas ierobežojums, trokšņu ierobežojumi);
 5) kompetences prasības tālvadības pilotam (atvērtās kategorijas A1 un A3 kvalifikācijas apliecinājums, A2 apakškategorijas kompetences sertifikāts, specifiskās kategorijas kompetences sertifikāts un  praktisko prasmju apliecinājums);
 6)  ekspluatācijas prasības (operācijas veids — lidojumi tikai tiešā redzamībā (VLOS) vai arī ārpus tiešās redzamības (BVLOS), darbības kategorijas — atvērtā, specifiskā,  fotografēšanas un filmēšanas)."
6. Papildināt likumu ar 117.12 pantu šādā redakcijā:
"117.12 pants. Bezpilota gaisa kuģu informācijas sistēma
Bezpilota gaisa kuģu informācijas sistēma ir valsts informācijas sistēma, kas nodrošina ar bezpilota gaisa kuģu jomu saistīto e-pakalpojumu sniegšanu un bezpilota gaisa kuģu jomas reģistra darbību.
 
Bezpilota gaisa kuģu informācijas sistēmas pārzinis ir Civilās aviācijas aģentūra.

Pieteikumus bezpilota gaisa kuģu jomā izveido, kā arī saziņu veic Bezpilota gaisa kuģu informācijas sistēmā. Bezpilota gaisa kuģu informācijas sistēmā izveidots dokuments ir derīgs arī tad, ja tajā nav rekvizīta "paraksts".

Dokumentu vai citu informāciju paziņo adresātam, izmantojot Bezpilota gaisa kuģu informācijas sistēmu, vienlaikus par to nosūtot paziņojumu uz oficiālās elektroniskās adreses kontu, ja sistēmas lietotājam ir aktivizēts oficiālās elektroniskās adreses konts. Persona valsts informācijas sistēmā vai rakstveidā, informējot Civilās aviācijas aģentūru un lūgumu īpaši  pamatojot, var lūgt izmantot citu saziņas kanālu un norādīt to kā galveno kanālu dokumentu un informācijas saņemšanai."
7.  Uzskatīt līdzšinējo 117.12 un 117.13 pantu attiecīgi par 117.13 un 117.14 pantu.
8. 119. pantā:
aizstāt pirmajā daļā vārdus "no deviņdesmit līdz trīssimt piecdesmit naudas soda vienībām" ar vārdiem "līdz diviem procentiem no juridiskās personas iepriekšējā pārskata gada neto apgrozījuma";
aizstāt trešajā daļā vārdus "no simt četrdesmit līdz trīssimt piecdesmit naudas soda vienībām" ar vārdiem "līdz diviem procentiem no juridiskās personas iepriekšējā pārskata gada neto apgrozījuma";
aizstāt ceturtajā daļā vārdus "no simt četrdesmit līdz septiņsimt naudas soda vienībām" ar vārdiem "līdz pieciem procentiem no juridiskās personas iepriekšējā pārskata gada neto apgrozījuma";
aizstāt piektajā daļā vārdus "no simt četrdesmit līdz tūkstoš piecdesmit naudas soda vienībām" ar vārdiem "līdz deviņiem procentiem no juridiskās personas iepriekšējā pārskata gada neto apgrozījuma";
aizstāt sestajā daļā vārdus "no simt četrdesmit līdz tūkstoš piecdesmit naudas soda vienībām" ar vārdiem "līdz septiņiem procentiem no juridiskās personas iepriekšējā pārskata gada neto apgrozījuma";
aizstāt septītajā daļā vārdus "no simt četrdesmit līdz tūkstoš sešsimt naudas soda vienībām" ar vārdiem "līdz desmit procentiem no juridiskās personas iepriekšējā pārskata gada neto apgrozījuma";
aizstāt astotajā daļā vārdus "no trīssimt līdz tūkstoš piecdesmit naudas soda vienībām" ar vārdiem "līdz septiņiem procentiem no juridiskās personas iepriekšējā pārskata gada neto apgrozījuma";
aizstāt devītajā daļā vārdus "no trīssimt līdz tūkstoš piecdesmit naudas soda vienībām" ar vārdiem "līdz septiņiem procentiem no juridiskās personas iepriekšējā pārskata gada neto apgrozījuma".
9. 123. pantā:
aizstāt pirmajā daļā vārdus "no simt četrdesmit līdz trīssimt piecdesmit naudas soda vienībām" ar vārdiem "līdz septiņiem procentiem no juridiskās personas iepriekšējā pārskata gada neto apgrozījuma";
aizstāt trešajā daļā vārdus "no divsimt līdz tūkstoš divsimt naudas soda vienībām" ar vārdiem "līdz astoņiem procentiem no juridiskās personas iepriekšējā pārskata gada neto apgrozījuma".
10. Aizstāt 124. pantā vārdus "simt sešdesmit" ar vārdu "četrsimt".
11. 124.1 pantā:
aizstāt pirmajā daļā vārdus "fiziskajai personai no desmit līdz trīsdesmit naudas soda vienībām, bet juridiskajai personai — no trīsdesmit līdz simt naudas soda vienībām" ar vārdiem "fiziskajai personai līdz trīsdesmit naudas soda vienībām, bet juridiskajai personai — līdz simt naudas soda vienībām";
izteikt otro daļu šādā redakcijā:
"Par tālvadības pilota vai novērotāja pienākumu pildīšanu vai lidojuma uzraudzību, atrodoties alkohola ietekmē, ja tā koncentrācija asinīs pārsniedz 0,2 promiles, vai atrodoties narkotisko, psihotropo, toksisko vai citu apreibinošu vielu ietekmē, piemēro naudas sodu līdz simt četrdesmit naudas soda vienībām.";
aizstāt trešajā daļā vārdus "fiziskajai personai no desmit līdz sešdesmit naudas soda vienībām, bet juridiskajai personai — no trīsdesmit līdz divsimt naudas soda vienībām" ar vārdiem "fiziskajai personai līdz sešdesmit naudas soda vienībām, bet juridiskajai personai — līdz divsimt naudas soda vienībām";
aizstāt ceturtajā daļā vārdus "fiziskajai personai no trīsdesmit līdz simt četrdesmit naudas soda vienībām, bet juridiskajai personai — no simt līdz divsimt naudas soda vienībām" ar vārdiem "fiziskajai personai līdz simt četrdesmit naudas soda vienībām, bet juridiskajai personai — līdz divsimt naudas soda vienībām";
aizstāt piektajā daļā vārdus "bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistrā, piemēro brīdinājumu vai naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no trīsdesmit līdz četrsimt naudas soda vienībām" ar vārdiem "bezpilota gaisa kuģu jomas reģistrā, piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai — līdz četrsimt naudas soda vienībām";
aizstāt sestajā daļā vārdus "normatīvajos aktos noteikto" ar vārdiem "pieļaujamo maksimālo masu" un vārdus "fiziskajai personai no desmit līdz simt četrdesmit naudas soda vienībām, bet juridiskajai personai — no trīsdesmit līdz četrsimt naudas soda vienībām" ar vārdiem "fiziskajai personai līdz simt četrdesmit naudas soda vienībām, bet juridiskajai personai — līdz četrsimt naudas soda vienībām";
aizstāt septītajā daļā vārdus "fiziskajai personai no desmit līdz simt četrdesmit naudas soda vienībām, bet juridiskajai personai — no trīsdesmit līdz četrsimt naudas soda vienībām" ar vārdiem "fiziskajai personai līdz simt četrdesmit naudas soda vienībām, bet juridiskajai personai — līdz četrsimt naudas soda vienībām";
izteikt astoto, devīto un desmito daļu šādā redakcijā:
· 
· "Par atteikšanos no pārbaudes alkohola koncentrācijas vai narkotisko, psihotropo, toksisko vai citu apreibinošo vielu ietekmes noteikšanai piemēro naudas sodu līdz simt četrdesmit naudas soda vienībām.
· 
· Par lidojuma veikšanu ar bezpilota gaisa kuģi bez tālvadības pilota kvalifikācijas apliecinājuma piemēro brīdinājumu vai naudas sodu fiziskajai personai līdz sešdesmit naudas soda vienībām.
· 
· Par šķidrumu izsmidzināšanu, materiālu vai vielu nomešanu, bīstamu izstrādājumu vai vielu pārvadāšanu ar bezpilota gaisa kuģi bez atļaujas piemēro brīdinājumu vai naudas sodu fiziskajai personai līdz sešdesmit naudas soda vienībām, bet juridiskajai personai — līdz divsimt naudas soda vienībām.";
aizstāt vienpadsmitajā daļā vārdus "fiziskajai personai no četrdesmit līdz simt četrdesmit naudas soda vienībām, bet juridiskajai personai — no simt līdz četrsimt naudas soda vienībām" ar vārdiem "fiziskajai personai līdz simt četrdesmit naudas soda vienībām, bet juridiskajai personai — līdz četrsimt naudas soda vienībām";
aizstāt divpadsmitajā daļā vārdus "darbības organizēšanu" ar vārdiem "bezpilota gaisa kuģu lidojumu organizēšanu" un vārdus "fiziskajai personai no trīsdesmit līdz simt četrdesmit naudas soda vienībām, bet juridiskajai personai — no simt līdz četrsimt naudas soda vienībām" ar vārdiem "fiziskajai personai līdz simt četrdesmit naudas soda vienībām, bet juridiskajai personai — līdz četrsimt naudas soda vienībām";
aizstāt trīspadsmitajā daļā vārdus "fiziskajai personai no trīsdesmit līdz simt četrdesmit naudas soda vienībām, bet juridiskajai personai — no simt līdz četrsimt naudas soda vienībām" ar vārdiem "fiziskajai personai līdz simt četrdesmit naudas soda vienībām, bet juridiskajai personai — līdz četrsimt naudas soda vienībām";
izteikt četrpadsmito daļu šādā redakcijā:
· 
· "Par lidojuma veikšanu ar bezpilota gaisa kuģi Latvijas Republikas gaisa telpā, neievērojot pieļaujamo lidojuma augstumu, piemēro brīdinājumu vai naudas sodu fiziskajai personai līdz divsimt naudas soda vienībām, bet juridiskajai personai — līdz piecsimt naudas soda vienībām.";
papildināt pantu ar piecpadsmito un sešpadsmito daļu šādā redakcijā:
· 
· "Par lidojuma veikšanu ar bezpilota gaisa kuģi, neievērojot prasības, kas noteiktas ģeogrāfiskajā zonā, izņemot šā panta sešpadsmitajā daļā minēto gadījumu, piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai - līdz četrsimt naudas soda vienībām.
· 
· Par lidojuma veikšanu ar bezpilota gaisa kuģi, neievērojot prasības, kas noteiktas ģeogrāfiskajā zonā, kurā transformēta informācija attiecībā uz bezpilota gaisa kuģu lidojumiem gaisa telpas struktūras elementos, kā arī cita attiecināmā aeronavigācijas informācija, kas publicēta aeronavigācijas informācijas produktos un ietekmē bezpilota gaisa kuģu lidojumus, vai ģeogrāfiskajā zonā, kas izveidota virs citiem aviācijas objektiem, piemēro brīdinājumu vai naudas sodu fiziskajai personai līdz divsimt naudas soda vienībām, bet juridiskajai personai — līdz tūkstoš naudas soda vienībām."
12. Izteikt 125. pantu šādā redakcijā:
· "125. pants. Kompetence administratīvā pārkāpuma procesā
· Administratīvā pārkāpuma procesu par šā likuma 118. panta pirmajā, otrajā, trešajā un piektajā daļā minētajiem pārkāpumiem (izņemot piektajā daļā minētos pārkāpumus, kas izdarīti militārajos lidlaukos, militārās aviācijas poligonos vai šādu objektu tuvumā), 119. pantā, 120. panta trešajā un ceturtajā daļā, 121. pantā, 122. panta otrajā daļā, 123. un 124. pantā minētajiem pārkāpumiem veic Civilās aviācijas aģentūra.
· 
· Administratīvā pārkāpuma procesu par šā likuma 118. panta ceturtajā un piektajā daļā (par pārkāpumu izdarīšanu militārajos lidlaukos, militārās aviācijas poligonos vai šādu objektu tuvumā), 124.1 panta pirmajā, otrajā, trešajā, ceturtajā, piektajā, sestajā, astotajā, devītajā, piecpadsmitajā un sešpadsmitajā daļā (par pārkāpumu izdarīšanu militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto uzdevumu pildīšanai, bezpilota gaisa kuģu sistēmu ģeogrāfiskajās zonās un gaisa telpas struktūras elementos, kuri ir izveidoti Nacionālo bruņoto spēku vajadzībām) minētajiem pārkāpumiem veic Militārā policija. Administratīvā pārkāpuma procesu par šā likuma 124.1 panta piecpadsmitajā daļā (par pārkāpumu izdarīšanu militārajos objektos, kuros nav nodrošināta Militārās policijas klātbūtne) minētajiem pārkāpumiem līdz administratīvā pārkāpuma lietas izskatīšanai veic Militārā policija, Valsts policija vai pašvaldības policija. Administratīvā pārkāpuma lietu izskata Militārā policija.
· 
· Administratīvā pārkāpuma procesu par šā likuma 122. panta pirmajā daļā, 124.1 panta pirmajā, otrajā, trešajā, ceturtajā, piektajā, sestajā, septītajā, astotajā, devītajā, desmitajā, vienpadsmitajā un piecpadsmitajā daļā minētajiem pārkāpumiem veic Valsts policija, kā arī pašvaldības policija (izņemot šā likuma 122. panta pirmajā daļā minētos pārkāpumus).
· 
· Administratīvā pārkāpuma procesu par šā likuma 119. panta piektajā un devītajā daļā un 120. panta piektajā daļā, 124.1 panta pirmajā, otrajā, trešajā, ceturtajā, piektajā, sestajā, astotajā, devītajā un piecpadsmitajā daļā minētajiem pārkāpumiem veic Valsts robežsardze.
· 
· Administratīvā pārkāpuma procesu par šā likuma 120. panta pirmajā un otrajā daļā minētajiem pārkāpumiem veic Patērētāju tiesību aizsardzības centrs.
· 
· Administratīvā pārkāpuma procesu par šā likuma 124.1 panta divpadsmitajā, trīspadsmitajā, četrpadsmitajā un sešpadsmitajā daļā (izņemot šī panta otrajā daļā minēto gadījumu, kad administratīvā pārkāpuma procesu veic Militārā policija) minētajiem pārkāpumiem līdz administratīvā pārkāpuma lietas izskatīšanai veic Valsts policija, pašvaldības policija vai Civilās aviācijas aģentūra. Administratīvā pārkāpuma lietu izskata Civilās aviācijas aģentūra."

